ਸਮੱਗਰੀ: ਜੋਤੀ ਦੀ ਮਾਂ ਪ੍ਰਮਿਲਾ ਦੇਵੀ ਦਾ ਕਹਿਣਾ ਹੈ ਕਿ ਉਹ ਟਰੇਨਿੰਗ ਲਈ ਚੀਨ ਗਈ ਸੀ

ਭਾਵੇਂ ਕਿ ਭਾਰਤ ਨੇ ਕਾਫ਼ੀ ਭਾਰਤੀਆਂ ਨੂੰ ਵਤਨ ਵਾਪਸ ਲਿਆਂਦਾ ਹੈ, ਪਰ ਜੋਤੀ ਦੇ ਸਰੀਰ ਦਾ ਤਾਪਮਾਨ ਜ਼ਿਆਦਾ ਹੋਣ ਕਰਕੇ ਉਸ ਨੂੰ ਜਹਾਜ਼ ਨਹੀਂ ਚੜਨ ਦਿੱਤਾ ਗਿਆ।

ਜੋਤੀ ਇੱਕ ਹੋਸਟਲ ਵਿਚ ਬੂਹੇ ਬਾਰੀਆਂ ਬੰਦ ਕਰਕੇ ਇੱਕ ਕਮਰੇ ਵਿਚ ਕੈਦੀ ਵਾਂਗ ਰਹਿ ਰਹੀ ਅਤੇ ਬਿਸਕੁਟ ਤੇ ਚੌਲ ਖਾ ਕੇ ਗੁਜ਼ਾਰਾ ਕਰ ਰਹੀ ਹੈ। 

ਬੀਬੀਸੀ ਨੇ ਅੰਨੇਮ ਜੋਤੀ ਦੀ ਮਾਂ ਪ੍ਰਮਿਲਾ ਦੇਵੀ ਨਾਲ ਮੁਲਾਕਾਤ ਕੀਤੀ ਅਤੇ ਉਸਦੀ ਪੂਰੀ ਕਹਾਣੀ ਬਾਰੇ ਜਾਣਕਾਰੀ ਲਈ ।

ਕੁਰਨੂਲ ਜ਼ਿਲ੍ਹੇ ਦੇ ਕੋਏਲਕੁੰਤਲ ਮੰਡਲ ਦੀ ਰਹਿਣ ਵਾਲੀ ਪ੍ਰਮਿਲਾ ਦੇਵੀ ਹੁਣ ਨੰਦਾਯਾਲਾ ਵਿੱਚ ਆਪਣੇ ਰਿਸ਼ਤੇਦਾਰਾਂ ਦੇ ਘਰ ਰਹਿ ਰਹੀ ਹੈ। ਉਨ੍ਹਾਂ ਦਾ ਇੱਕ ਪੁੱਤ ਵੀ ਹੈ, ਜੋ ਇੰਜੀਨੀਅਰਿੰਗ ਦੀ ਪੜ੍ਹਾਈ ਕਰ ਰਿਹਾ ਹੈ।

ਬੀਬੀਸੀ ਕੁਝ ਦਿਨਾਂ ਤੋਂ ਪ੍ਰਮਿਲਾ ਨਾਲ ਗੱਲਬਾਤ ਕਰ ਰਿਹਾ ਹੈ, ਜੋ ਵੁਹਾਨ ਵਿੱਚ ਫਸੀ ਆਪਣੀ ਧੀ ਨੂੰ ਵਾਪਸ ਲਿਆਉਣ ਲਈ ਸੰਘਰਸ਼ ਕਰ ਰਹੀ ਹੈ। ਹਾਲਾਂਕਿ ਅੱਜ ਉਹ ਥੋੜ੍ਹੀ ਸਥਿਰ ਦਿਖਾਈ ਦਿੱਤੀ।

ਉਨ੍ਹਾਂ ਕਿਹਾ, "ਕੱਲ੍ਹ ਮੈਂ ਦਿੱਲੀ ਗਈ ਅਤੇ ਇੱਕ ਕੇਂਦਰੀ ਮੰਤਰੀ ਨਾਲ ਮੁਲਾਕਾਤ ਕੀਤੀ। ਇਸ ਲਈ, ਮੈਂ ਅੱਜ ਕੁਝ ਸ਼ਾਂਤ ਹਾਂ। ਨਹੀਂ ਤਾਂ ਮੈਂ ਇਸ ਤਰ੍ਹਾਂ ਬੋਲ ਨਹੀਂ ਪਾਉਣਾ ਸੀ।'' 

ਜੋਤੀ ਦੇ ਪਿਤਾ ਮਹੇਸ਼ਵਰ ਰੈੱਡੀ ਸੈਂਟਰਲ ਪੁਲਿਸ ਫੋਰਸ ਵਿੱਚ ਕਾਂਸਟੇਬਲ ਵਜੋਂ ਸੇਵਾਮੁਕਤ ਹੋਏ ਸਨ। ਪ੍ਰਮਿਲਾ ਨੇ ਦੱਸਿਆ ਕਿ ਉਨ੍ਹਾਂ ਦੀ ਪੰਜ ਸਾਲ ਪਹਿਲਾਂ ਦਿਲ ਦੇ ਦੌਰੇ ਕਾਰਨ ਮੌਤ ਹੋ ਗਈ ਸੀ।

ਕਿਵੇਂ ਪਹੁੰਚੀ ਚੀਨ

ਅਪ੍ਰੈਲ, 2019 ਵਿੱਚ ਬੀਟੈੱਕ ਦੀ ਪੜ੍ਹਾਈ ਪੂਰੀ ਕਰਨ ਤੋਂ ਬਾਅਦ ਜੋਤੀ ਨੂੰ ਕੈਂਪਸ ਪਲੇਸਮੈਂਟ ਤਹਿਤ ਹੀ ਨੌਕਰੀ ਮਿਲ ਗਈ ਸੀ। ਪ੍ਰਮਿਲਾ ਨੇ ਦੱਸਿਆ ਕਿ ਜੋਤੀ ਦੇ ਨਾਲ ਹੀ ਇਸੇ ਕੰਪਨੀ ਦੇ 98 ਹੋਰ ਲੋਕ ਸਿਖਲਾਈ ਦੇ ਉਦੇਸ਼ ਨਾਲ ਅਗਸਤ ਵਿੱਚ ਵੁਹਾਨ ਗਈ ਸੀ। 

"ਉਸਦਾ ਵਿਆਹ ਅਗਲੇ ਦਿਨਾਂ ਵਿੱਚ ਤੈਅ ਹੋ ਚੁੱਕਿਆ ਸੀ। ਅਸੀਂ ਵਿਆਹ ਲਈ ਇੱਕ ਹਾਲ ਵੀ ਬੁੱਕ ਕਰਵਾ ਲਿਆ ਹੈ।"

ਇਹ ਵੀ ਪੜ੍ਹੋ:

"ਜਦੋਂ ਮੇਰੀ ਧੀ ਕਹਿ ਰਹੀ ਸੀ- 'ਸਾਡੀ ਟਰੇਨਿੰਗ ਵਾਲੀ ਟੀਮ ਦੀਆਂ ਕੁੜੀਆਂ ਇਕੱਠੀਆਂ ਰਹਿੰਦੀਆਂ ਹਨ। ਅਸੀਂ ਸਾਰੇ ਸਿਹਤਮੰਦ ਹਾਂ। ਸਾਡੇ ਵਿੱਚੋਂ ਕੋਈ ਵੀ ਕੋਰੋਨਾਵਾਇਰਸ ਦੇ ਫੈਲਣ ਦੇ ਡਰੋਂ ਬਾਹਰ ਨਹੀਂ ਜਾ ਰਿਹਾ ਹੈ।'' 

ਪ੍ਰਮੀਲਾ ਨੇ ਕਿਹਾ, "ਮੈਂ ਸੋਚਿਆ ਕਿ ਸਭ ਕੁਝ ਠੀਕ ਸੀ। ਪਰ ਫਿਰ ਮੈਂ ਵਾਇਰਸ ਕਾਰਨ ਹੋਈਆਂ ਮੌਤਾਂ ਬਾਰੇ ਸੁਣਿਆ। ਮੈਂ ਉਦੋਂ ਤੋਂ ਹੀ ਡਰੀ ਹੋਈ ਹਾਂ।"

"ਜੋਤੀ ਦਾ ਵਿਆਹ 14 ਮਾਰਚ ਨੂੰ ਸਾਡੇ ਕਿਸੇ ਰਿਸ਼ਤੇਦਾਰ ਨਾਲ ਹੋਣਾ ਤੈਅ ਹੈ। ਚੀਨ ਜਾਣ ਤੋਂ ਪਹਿਲਾਂ ਉਸ ਦੀ ਮੰਗਣੀ ਕੀਤੀ ਸੀ। ਵਿਆਹ ਦੀਆਂ ਤਿਆਰੀਆਂ ਜ਼ੋਰਾਂ 'ਤੇ ਸੀ। ਅਸੀਂ ਵਿਆਹ ਦਾ ਹਾਲ ਬੁੱਕ ਵੀ ਕਰਵਾ ਲਿਆ ਹੈ। ਇਸੇ ਦੌਰਾਨ ਅਚਾਨਕ ਇੱਕ ਵਾਇਰਸ ਨੇ ਵੁਹਾਨ ਨੂੰ ਜਕੜ ਲਿਆ।"

ਜੋਤੀ ਦੀ ਮਾਂ ਪ੍ਰਮਿਲਾ ਦੇਵੀ ਉਸ ਦੀ ਵਾਪਸੀ ਲਈ ਸੰਘਰਸ਼ ਕਰ ਰਹੀ ਹੈ

ਭਾਰਤ ਸਰਕਾਰ ਨੇ ਵੁਹਾਨ ਵਿੱਚ ਫਸੇ ਭਾਰਤੀਆਂ ਨੂੰ, ਜਿਨ੍ਹਾਂ ਨੂੰ ਕੋਰੋਨਾਵਾਇਰਸ ਤੋਂ ਇਨਫੈਕਸ਼ਨ ਨਹੀਂ ਹੋਇਆ...\nਪਿਛਲੀ ਸਮੱਗਰੀ ਨੂੰ ਇਸ ਤਰ੍ਹਾਂ ਸੰਖੇਪ ਕੀਤਾ ਜਾ ਸਕਦਾ ਹੈ:
ਭਾਰਤ ਦੇ ਤੇਲੰਗਾਨਾ ਸੂਬੇ ਨਾਲ ਸਬੰਧਤ ਅੰਨੇਮ ਜੋਤੀ ਚੀਨ ਦੇ ਵੁਹਾਨ ਸ਼ਹਿਰ ਵਿਚ ਨੌਕਰੀ ਕਰ ਰਹੀ ਹੈ। ਉਹ ਕੰਮ ਦੇ ਸਿਲਸਿਲੇ ਵਿੱਚ ਚੀਨ ਗਈ ਸੀ ਅਤੇ ਵੁਹਾਨ ਵਿੱਚ ਫਸ ਗਈ।